OzLabs/hebrew-wiki-articles huggingface dataset:
נשא דופמין

נשא דופמין DAT - Dopamine active transporter

נשא דופמין (DAT) הוא חלבון המשמש כנשא עבור המוליך העצבי דופמין ומסיר אותו מהסינפסה.

נשא הדופמין DAT מקושר לזמינות הדופמין בסטריאטום ולגמישות מחשבתית.

==מעורבות בתהליך ההעברה הסינפטית==
נשא הדופמין DAT והאנזים COMT מעורבים בפינוי הדופמין מהסינפסה
ההעברה הסינפטית מאפשרת לתאי העצב במערכת העצבים לתקשר עם תאים אחרים. נשא הדופמין מעורב בהפסקת האות של הדופמין במסגרת תהליך זה. 
הסרה מהירה של המוליכים העצביים מהמרווח הסינפטי מאפשרת העברה מדויקת של האות הקדם סינפטי לתא המטרה.

ברוב חלקי המוח, כולל הסטריאטום, נשא הדופמין DAT הוא הגורם העיקרי לפינוי הדופמין מהסינפסה לאחר הפליטה שלו. בתהליך זה משתתף גם האנזים COMT, שהוא המנגנון החשוב ביותר לפירוק הדופמין בקליפת המוח הקדם-מצחית.

הריכוז של נשא הדופמין יכול להשפיע על אופן פעולתם של קולטני הדופמין D1 ו- D2.
זאת משום ששינויים בביטוי של נשא הדופמין יכולים לשנות באופן דרמטי את משך הזמן והעוצמה של האות הדופמינרגי בקולטנים שלו.

==השפעות על פעילות נשא הדופמין==
ה[[קוקאין פועל על ידי חסימת נשא הדופמין.]]
הקוקאין פועל ישירות על קולטני דופמין. קוקאין הוא אגוניסט דופמינרגי, הפועל על ידי חסימת הנשא לספיגה חוזרת של דופמין חזרה לתא הקדם-סינפטי.
כמו כן, וריאציות גנטיות של הגן DAT מקושרות לשונות בין אישית בזמינות של נשא הדופמין ושל זמינות הדופמין בסטריאטום.

==הגן DAT1==
הגן DAT1 מכיל את הקידוד הגנטי לנשא הדופמין.

הגן DAT1 מקושר ליכולת הויסות העצמית של האדם.

קיים קשר בין הגן DAT1 לתסמינים של הפרעת קשב.
הוא מקושר להיפראקטיביות ואימפולסיביות, אך לא לפגיעה בתפקודי הקשב.

ליתר דיוק, אלל של הגן DAT1 עם 10 חזרות מקושר לקשיי למידה והפרעת קשב.
לעומתו, אלל של הגן DAT1 עם 9 חזרות, מקושר לגמישות מחשבה.

==קישורים חיצוניים==

==הערות שוליים==

קטגוריה:חלבונים
קטגוריה:הפרעת קשב
נוז'אן-סור-מארן

הגשר מעל נהר ה[[מארן]]
נוז'אן-סור-מארן (בצרפתית: Nogent-sur-Marne) היא קומונה בעלת למעלה מ-30,000 תושבים, השוכנת בחבל איל דה פראנס ונחשבת כאחד מפרבריה המזרחיים של פריז, צרפת, ושוכנת 10.6 קילומטר ממרכז פריז.

==היסטוריה==
ישנן כמה השערות לגבי מקור השם נוז'אן:
* אנשים חדשים (בצרפתית Novigentum), מכיוון שאזור זה יושב בתחילה באסירים שהובאו על ידי הצבאות הרומיים.
* אדמה שמנה או ספוגה.
* אזור חדש (בצרפתית של ימי הביניים Novientum).

בימי הביניים נבנו כמה טירות באזור. במאה השלוש עשרה נבנתה טירת פלזנס (Le Chateau de Plaisance) אשר בשנת 1375 התארחו שם שארל החמישי, מלך צרפת ואשתו המלכה ז'אן מבורבון, 
השריד היחיד שנותר כיום מהטירה הוא בית החולים הפרטי ברחוב 30 Rue de Plaisance וחלקה התחתון של הגדר שהקיפה את הגנים. טירה נוספת, 'הטירה היפה' (Le Chateau de Beauté) נבנתה כמעון מלכותי במאה הארבע עשרה ונהרסה בשנת 1626 בידי הקרדינל רישלייה.

בתחילת המאה השבע עשרה החל המעמד הבינוני לגלות אף הוא את קסמי האזור שעד אז יושב בידי המעמד הפשוט יותר, ברובם מגדלי גפנים. הצייר אנטואן ואטו התגורר בעיר בימיו האחרונים בביתו של ידידו מר לפבר, ואף נפטר שם בשנת 1721.

בנייתם של שני קווי רכבת, פריז-מולהאוס ובסטיליה-לה וארן האיצה את תהליך ההתיישבות במקום.
גשר הקשתות שנבנה על ידי הבלגים נהרס ב-15 בספטמבר 1870 ונבנה שוב על ידי האיטלקים שהקימו קהילה בעיר, ברובה מיוצאי פיאצ'נצה ואזור טירול.

בניית הגשר חצתה לשניים את שטחה של נוז'אן, ויצרה מלחמה בין חלקי העיר במשך 10 שנים, ובסופן ב-28 בפברואר 1887 יותר ממחצית שטחה של נוז'אן ניתק ממנה והפך לעיר נפרדת בשם לה-פרו-סור-מארן.

בשנת 1929 איבדה נוז'אן חלק נוסף משטחה כאשר פריז סיפחה אליה את יער ונסן, כולל חלקו המזרחי ששויך עד אז לנוז'אן.

במהלך מלחמת העולם השנייה רוז'ה בלבאו הוצב בעיירה כשוטר. הוא המשיך בפעילותו להצלת יהודים ועל כך קיבל הכרה כחסיד אומות העולם.

==ערים תאומות==

לנוז'אן יש מספר ערים תאומות, והן:
* 
* 
* 
* , איטליה
* , איטליה
* 

==תחבורה==

הדרך הראשית לעיר היא מכביש A4 (בקטע המשותף עם E50) ויציאה במחלף A86.

בעיר ישנה תחנה של הרכבת התחתית RER.

בנוסף ישנם בעיר קווי אוטובוס לערים הסמוכות:
* 116 רוזני-סאס-בו - שמפיניי (Rosny-sous-Bois - RER Val-de-Fontenay - Champigny - Saint-Maur RER)
* 114 רנסי - טירת ונסן (Gare du Raincy-Villemonble - Château de Vincennes)
* 113 נוז'אן - צ'לה (Nogent - Chelles)
* 120 נוז'אן - נואי לה גרנד (Nogent - Noisy-le-Grand Mont d'Est ou Mairie)
* 210 טירת ונסן - וילייה (Château de Vincennes - Gare de Villiers)
* 317 נוז'אן - קרטיי (Nogent Gare SNCF - Créteil Hôtel de Ville),

בנוסף ניתן להגיע לעיר בסירה היוצאת מפריז על נהר המארן.

==יהדות==

בעיר ישנן כמה קהילות יהודיות ושלושה בתי כנסת פעילים, עד שנת 2016 שכנה בעיר ישיבה קטנה בנשיאות הרב מרדכי רוטנברג ובראשות הרב קרביץ מאפינה-סור-סן, ומאז עברה למקום אחר.

==קישורים חיצוניים==

* 

* [http://www.nogent-citoyen.com/ אתר הקהילה המקומית]
* [http://www.coteaudenogent.fr/ איכות הסביבה בנוז'אן]
* 

קטגוריה:עמק המארן: ערים
מצר קילדין

מצר קילדין (ברוסית: Кильдинский пролив או Кильдинская салма) הוא מצר ים בים ברנץ בין חצי האי קולה לאי קילדין במחוז מורמנסק שברוסיה.
== גאוגרפיה ==
רוחבו של המצר נע בין 700 מטר בנקודה הצרה ביותר ועד 4 ק"מ; עומקו המרבי הוא 142 מ' ואורכו 19 ק"מ.

האזור נחשב לאזור טוב לדיג של דגי הבקלה.

המצר מתואר בפירוט באטלס משנת 1682 של הקרטוגרף ההולנדי יוהנס ואן קלן (Johannes van Keulen) ומצוין במפה הולנדית משנת 1790; נחקר מאוחר יותר, בשנת 1822, על ידי משלחת בראשותו של מגלה ארצות רוסי ממוצא גרמני פיודור ליטקה.

== קישורים חיצוניים ==

* 
* [https://web.archive.org/web/20200610052502/https://www.panoramio.com/ תמונה של מצר קילדין], באתר פנורמיו 

<gallery>
Кильдин на карте 1790 года.jpg|מפה הולנדית מ-1790
</gallery>

קטגוריה:רוסיה: מצרי ים
קטגוריה:מצרי ים באוקיינוס הקרח הצפוני
קטגוריה:מחוז מורמנסק: גאוגרפיה
דוד אוברמן

דוד אוברמן הוא אלוף-משנה במילואים בצה"ל. שימש סגן מפקד אוגדת איו"ש, מפקד חטיבת כרמלי ובמקביל מפקד בא"פ לכיש ומפקד גדוד נחשון.

==שירותו הצבאי==
אוברמן התגייס לצה"ל ושובץ בחטיבת גולני. עבר הכשרה כלוחם, קורס מ"כים חי"ר ויצא לקורס קציני חי"ר. לאחר הקורס חזר לחטיבה ומונה למפקד מחלקה. בהמשך שימש כמפקד פלוגה. לאחר מכן מונה לראש לשכת סגן הרמטכ"ל, גבי אשכנזי. בשנת 2004 הועלה לדרגת סא"ל ומונה למפקד גדוד נחשון, והוביל אותו בלחימה כנגד הטרור הפלסטיני באינתיפאדה השנייה, את תפקידו סיים בשנת 2006. בשנת 2006 מונה למפקד בא"ח גולני. בפברואר 2007 קטע את תפקידו, לאור בקשת הרמטכ"ל הנכנס, גבי אשכנזי, לשמש בשנית כראש לשכת הרמטכ"ל, ושימש בתפקיד עד שנת 2009. לאחר מכן מונה לסגן מפקד חטיבת גולני בין השנים 2010–2011.

בשנת 2011 הועלה לדרגת אל"ם ומונה למפקד חטיבת כרמלי ובמקביל למפקד בא"פ לכיש, בתפקידיו אלו שימש עד שנת 2014. בשנת 2014 מונה לסגן מפקד אוגדת איו"ש, ושימש בתפקיד עד שנת 2016. ביולי 2016 פרש מצה"ל.

אוברמן נולד וגדל בקיבוץ לביא.

==קישורים חיצוניים==
* .
* .
* [http://haipo.co.il/forum/viewtopic.php?f=17&t=10818 מפקדי חטיבת כרמלי בסיור בחיפה], באתר עיריית חיפה, 5 במרץ 2013

== הערות שוליים ==

קטגוריה:לביא (קיבוץ): אישים
קטגוריה:מפקדי חטיבת כרמלי
קטגוריה:מפקדי בא"פ לכיש
קטגוריה:מפקדי גדודים בחטיבת כפיר
קטגוריה:ראשי לשכת הרמטכ"ל
קטגוריה:אלופי-משנה בצה"ל
קטגוריה:ישראלים שנולדו במאה ה-20
גיא לוי (קצין)

גיא לוי (נולד בשנת 1976) הוא קצין בצה"ל בדרגת תת-אלוף, המשרת כמפקד עוצבת האש. שימש קצין חי"ר וצנחנים ראשי. קודם לכן שימש מפקד בה"ד 1, ראש מחלקת תכנון מבצעי באמ"ץ, מפקד חטיבה 55 ומפקד בא"פ לכיש, מפקד יחידת מגלן ומפקד גדוד 890.

== ביוגרפיה ==
לוי גדל במושב נוגה שבחבל לכיש. התגייס לצה"ל בשנת 1995, התנדב לצנחנים ושובץ בגדוד 101. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 101 ומונה למפקד מחלקה. בהמשך שימש כמפקד פלוגה בגדוד 101. לאחר מכן מונה למפקד פלחה"ן צנחנים בין השנים 2001–2003, והוביל אותה בלחימה כנגד הטרור הפלסטיני באינתיפאדה השנייה. במלחמת לבנון השנייה היה בחפיפה לתפקיד סגן מפקד יחידת מגלן, ולאחר המלחמה נכנס לתפקידו.

בשנת 2009 הועלה לדרגת סא"ל ומונה למפקד גדוד 890, ושימש בתפקיד עד שנת 2011. בהמשך שימש מפקד גדוד הדס בבה"ד 1 בין השנים 2011–2012. לאחר מכן מונה למפקד יחידת מגלן בין השנים 2012–2014. במאי 2014 הועלה לדרגת אל"ם ומונה למפקד חטיבה 55, בשנת 2015 מונה במקביל למפקד בא"פ לכיש, בתפקידיו שירת עד 12 באפריל 2016. בשנת 2016 מונה לראש מחלקת תכנון מבצעי באמ"ץ, ושימש בתפקיד עד שנת 2019, במקביל היה חניך במכללה לביטחון לאומי במחזור מ"ו (2018–2019). ב-22 במאי 2019 מונה למפקד בה"ד 1. בספטמבר 2020, זומן לשיחת הבהרה עם מפקד זרוע היבשה, יואל סטריק, לאחר הדבקה המונית בה צוערים רבים בבה"ד 1 נמצאו חיוביים לקורונה. בתפקיד זה שירת עד 25 באוגוסט 2021.

ב-6 ביולי 2021 הועלה לדרגת תא"ל וב-19 ביולי נכנס לתפקידו כקצין חי"ר וצנחנים ראשי.

ב-31 ביולי 2024 נכנס לתפקידו כמפקד עוצבת האש.

== חיים אישיים ==
לוי מתגורר במיתר, נשוי ואב לארבעה. בעל תואר ראשון בכלכלה ומנהל עסקים מאוניברסיטת בן-גוריון בנגב, ותואר שני במדע המדינה ואסטרטגיה מאוניברסיטת חיפה.

== קישורים חיצוניים ==

* 

== הערות שוליים ==

קטגוריה:מפקדי גדודים בחטיבת הצנחנים
קטגוריה:מפקדי גדוד הדס
קטגוריה:מפקדי יחידת מגלן
קטגוריה:מפקדי חטיבה 55
קטגוריה:מפקדי בא"פ לכיש
קטגוריה:מפקדי בית הספר לקצינים של צה"ל
קטגוריה:קציני חיל רגלים וצנחנים ראשיים
קטגוריה:תתי-אלופים בצה"ל
קטגוריה:בוגרי המכללה לביטחון לאומי
קטגוריה:בוגרי אוניברסיטת בן-גוריון בנגב
קטגוריה:בוגרי אוניברסיטת חיפה
קטגוריה:ישראלים שנולדו ב-1976
קטגוריה:אנשי המושב
קטגוריה:מיתר: אישים
קטגוריה:מועצה אזורית לכיש: אישים
פיגוע הירי במוזיאון היהודי של בלגיה

פיגוע הירי במוזיאון היהודי בבלגיה, אירע ב-24 במאי 2014. אדם חמוש התפרץ אל המוזיאון היהודי של בלגיה, בבריסל בירת בלגיה, תוך שהוא יורה ברובה סער מדגם AK-47 (קלשניקוב), לכל עבר. כתוצאה מן הירי נרצחו ארבעה בני אדם: אזרח בלגי שעבד במוזיאון, אלכסנדר סטרנס, אזרחית צרפתיה שהתנדבה בו, וזוג אזרחים ישראלים, עמנואל ומרים ריווה, תושבי תל אביב שביקרו במוזיאון. היורה הצליח להימלט מן המקום, באמצעות רכב.

ההתקפה נמשכה פחות מדקה, ולאחריה ברח היורה מהמקום. לפי מצלמות אבטחה, הוא חבש לראשו כובע מצחייה. במהלך החקירה גילו שבמקום אין כלל שומרים, והיורה פעל ללא הפרעה. בתגובה אמרו במקום: "רוב המבקרים אינם יהודים ולא רצינו ליצור במקום תחושת פחד".

בצעד נדיר, גינתה מועצת הביטחון פה אחד את הפיגוע. שגריר ישראל באו"ם הגדיר את הגינוי "הכרה של אומות העולם באנטישמיות הגוברת".

בסוף מאי 2014 נעצר במרסיי חשוד בביצוע הפיגוע, מהדי נמוש, כשברשותו אקדח ורובה מהסוג ששימש לפיגוע. בסוף יולי באותה שנה, הוסגר מהדי נמוש לידי משטרת בלגיה. התברר שנמוש, יליד צרפת ממוצא אלג'יראי, נסע לסוריה ולחם בשורות ארגון הטרור המדינה האסלאמית (דאעש). בינואר 2019 החל משפטו ב-7 במרץ 2019. הוא נמצא אשם בהריגת ארבעה בני אדם, ובאותו חודש נגזר עליו מאסר עולם. כמו כן נגזרו 15 שנות מאסר על נאסר בנדר שהורשע שסייע לנמוש בכך שסיפק לו נשק.

==ראו גם==
* פיגועי הירי בדרום צרפת (2012)
* הפיגוע במערכת "שרלי הבדו"
*בריסל

==קישורים חיצוניים==
* 
* 
* [http://www.independent.co.uk/news/world/europe/jewish-museum-killing-gunman-in-belgian-shooting-was-caught-on-film-9433784.html סרט הירי ממצלמות האבטחה], באתר העיתון "אינדפנדנט" הבריטי.
* סם סוקול, [http://www.jpost.com/Jewish-World/Jewish-News/Investigators-divided-on-terror-motives-of-Brussels-Jewish-museum-shooting-354441 החוקרים חלוקים באשר להבנת מניעי הפיגוע במוזיאון היהודי בבריסל], באתר הג'רוזלם פוסט, 27 במאי 2014.

==הערות שוליים==

קטגוריה:פיגועי ירי
קטגוריה:פעולות טרור ב-2014
קטגוריה:יהדות בלגיה
קטגוריה:בריסל: היסטוריה
קטגוריה:פיגועים נגד יהודים בחוץ לארץ
קטגוריה:פיגועי טרור בבלגיה
קטגוריה:המדינה האסלאמית: פיגועים באירופה
דמיטרי קומבארוב

דמיטרי ולדימירוביץ' קומבארוב (ברוסית: Дми́трий Влади́мирович Комба́ров; נולד ב-22 בינואר 1987) הוא כדורגלן עבר רוסי ששיחק בעמדת המגן שמאלי בקבוצות ספרטק מוסקבה, דינמו מוסקבה ובנבחרת רוסיה. אחיו התאום קיריל קומבארוב גם הוא שחקן כדורגל.

==קריירה==
===קריירת משחק===
קומבארוב התחיל לשחק כדורגל בגיל 4, ביחד עם אחיו. לאחר סכסוך עם המאמנים, עזב ביחד עם אחיו את ספרטק לדינמו מוסקבה. ב-13 ביולי 2005 ערך את הופעת הבכורה שלו בבוגרים במסגרת הגביע הרוסי נגד דינמו בריאנסק. באוגוסט 2010 חזרו האחים קומבארוב לספרטק מוסקבה. את עונת סיים בתואר "מלך השערים" של המועדון עם 7 שערים למרות היותו מגן שמאלי.

ביוני 2019 הודיע על מעברו לקבוצת קריליה סובייטוב סמרה.

בפברואר 2012 ערך את הופעת הבכורה שלו במדי נבחרת רוסיה במשחק ידידות נגד . הוא נכלל בסגל הנבחרת לקראת יורו 2012. ב-5 במרץ 2014 הבקיע את שער הבכורה שלו בנבחרת נגד .
===קריירת אימון===
הוא החל את קריירת האימון שלו בקיץ 2022 כשמונה לאמן את זבזדה סנקט פטרבורג, אותה הוליך לראשונה בתולדותיה לרבע גמר הגביע הרוסי בכדורגל. בינואר 2024 מונה למאמן קבוצת המילואים של ספרטק, ספרטק-2 מוסקבה.

==סטטיסטיקה==

{| class="wikitable" style="text-align: center;"
|-
!rowspan="2"|מועדון
!rowspan="2"|ליגה
!rowspan="2"|עונה
!colspan="2"|ליגה
!colspan="2"|גביע
!colspan="2"|אירופה
!colspan="2"|סה"כ
|-
!משחקים!!שערים!!משחקים!!שערים!!משחקים!!שערים!!משחקים!!שערים
|-
|rowspan="7" valign="center"| דינמו מוסקבה
|rowspan="6"| ליגת העל הרוסית
|
|1||0||1||0||colspan="2"|—||2||0
|-
|
|27||1||6||1||colspan="2"|—||33||2
|-
|
|29||2||6||1||colspan="2"|—||35||3
|-
|
|30||1||2||0||colspan="2"|—||32||1
|-
|
|29||4||3||0||4||0||36||4
|-
|
|16||4||1||0||colspan="2"|—||17||4
|-
!colspan="2"|Total!!132!!12!!19!!2!!4!!0!!155!!14
|-
|rowspan="9" valign="center"| ספרטק מוסקבה"
|rowspan="9"| ליגת העל הרוסית
|
|14||1||colspan="2"|—||6||0||20||1
|-
|
|40||5||4||1||7||3||51||10
|-
|
|29||7||0||0||8||1||28||7
|-
|
|28||2||2||1||1||0||31||3
|-
|
|15||1||0||0||colspan="2"|—||15||1
|-
|
|21||2||1||0||colspan="2"|—||23||2
|-
|
|27||0||1||0||2||0||30||0
|-
|
|25||0||4||0||6||0||35||0
|-
|
|13||1||2||0||4||0||19||1
|-
!colspan="3"|סה"כ!!226!!21!!14!!2!!34!!4!!274!!24
|-
|rowspan="2" valign="center"| קריליה סובייטוב סמרה"
|rowspan="2"| ליגת העל הרוסית
|
|22||0||colspan="2"|—||0||0||22||0
|-
|
|28||0||5||1||0|0||33||1
|-
!colspan="3"|סה"כ בקריירה!!308!!33!!35!!5!!38!!4!!484!!42
|}

==קישורים חיצוניים==

קטגוריה:כדורגלנים רוסים
קטגוריה:מגני כדורגל רוסים
קטגוריה:מוסקבה: כדורגלנים
קטגוריה:כדורגלני דינמו מוסקבה
קטגוריה:כדורגלני ספרטק מוסקבה
קטגוריה:כדורגלני נבחרת רוסיה
קטגוריה:כדורגלני יורו 2012
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:כדורגלני גביע הקונפדרציות 2017
קטגוריה:מאמני כדורגל רוסים
קטגוריה:רוסים שנולדו ב-1987
אילן דיקשטיין

אילן דיקשטיין (נולד ב-11 בינואר 1973) הוא קצין מילואים בצה"ל בדרגת אלוף-משנה. בעברו שימש מפקד חטיבת עציוני ובמקביל מפקד בא"פ אליקים, מפקד גדוד חרוב ומפקד סיירת גולני. 
==שירותו הצבאי==
דיקשטיין הוא בוגר מחזור ד' במכינה הקדם-צבאית בני דוד. עם גיוסו לצה"ל שובץ בחטיבת גולני והתקבל לסיירת החטיבתית. בגולני עבר הכשרה כלוחם, קורס מ"כים חי"ר ויצא לקורס קציני חי"ר. בסיום הקורס שב לסיירת ושימש מפקד צוות, בהמשך החליף את יואב מרדכי ופיקד על הפלוגה הרובאית של גדוד 12. לאחר מכן שימש כמפקד פלחה"ן גולני. במבצע חומת מגן היה בחופשת לימודים, אולם הוא הצטרף לכוחות גדוד 51 בלחימה בקרב בג'נין במהלכו נפצע קשה. לאחר תקופת שיקום מונה למפקד סיירת גולני בין השנים 2004–2005, והוביל אותה בלחימה כנגד הטרור הפלסטיני באינתיפאדה השנייה. לאחר מכן שימש קצין המבצעים המיוחדים בפיקוד מרכז.

ב-2007 הועלה לדרגת סא"ל ומונה למפקד גדוד חרוב, והוביל אותו בלחימה בין היתר במבצע עופרת יצוקה, בתפקידו שימש עד 2009. בהמשך מונה לסגן מפקד עוצבת חירם ושימש בתפקיד בשנים 2009–2011. לאחר מכן מונה לקצין המבצעים של פיקוד צפון בשנים 2011–2013. בשנת 2013 הועלה לדרגת אל"ם ומונה למפקד חטיבת עציוני ובמקביל למפקד בא"פ אליקים, בתפקידיו אלו שימש עד יולי 2016. שימש מפקד צוות בקורס מפקדי פלוגות ומפקדי גדודים. ב-20 בפברואר 2017 הוחלט על מינויו לקצין אג"ם של הגיס הצפוני. השתחרר משירות ב-29 באוקטובר 2019.

בשנת 2020 מונה לראש מטה מפקדת "אלון" במיל'.

מכהן כחבר הוועד המייעץ בתנועת הביטחוניסטים.

== חיים אישיים ==
דיקשטיין מתגורר בשכונת נוף הרים בעלי, נשוי לצופיה ואב לשישה ילדים.

==קישורים חיצוניים==
* 
* איתי עמיקם, [http://reshet.tv/חדשות/news/Politics/Security/Article,151692.aspx מילותיו האחרונות של המ"פ שלא הפסיק להילחם עד שנפל: "אני את התפקיד שלי סיימתי"] , חדשות 2, 4 במאי 2014

== הערות שוליים ==

קטגוריה:אלופי-משנה בצה"ל
קטגוריה:מפקדי חטיבת עציוני
קטגוריה:מפקדי סיירת גולני
קטגוריה:מפקדי בא"פ אליקים
קטגוריה:מפקדי גדודים בחטיבת כפיר
קטגוריה:בוגרי מכינה קדם-צבאית בני דוד
קטגוריה:עלי: אישים
קטגוריה:חברי הביטחוניסטים
קטגוריה:ישראלים שנולדו ב-1973
קונטרס הביאורים

קונטרס הביאוריםקונטרס הביאורים הוא ספר מערכות הלכתיות למדניות, אשר נאמרו כשיעורים על ידי הרב משה שמואל שפירא בישיבת באר יעקב על המסכתות הנלמדות בעולם הישיבות, וכהגדרתו בשער הספר "שיעורי הלכה שנאמרו בישיבה". הספר נכתב בשיטת בריסק, שיטת הלימוד שרכש בלומדו אצל הרב יצחק זאב סולובייצ'יק.

הספר ראה אור בשנת ה'תשכ"ג, ובו שיעורים על מסכתות יבמות, כתובות ונדרים. לאחר מכן בשנת תשכ"ו יצא לאור כרך נוסף על מסכתות בבא קמא ובבא מציעא, למסכת בבא בתרא ומכות יצא לאור בשנת תשל"ח בבני ברק. מהדורות נוספות יצאו לאור בתל אביב ובבני ברק בין השנים תשל"ח עד תשמ"א, וכן למסכתות גיטין וקידושין,
בשנת תש"ן ראה אור הספר על מסכתות ראש השנה וסוכה, בצורה חדשה בתוספת הספר "שערי שמועות" על מסכתות אלו, וצורף עליהם קובץ בשם "קונטרס המועדים" המכיל מערכות הלכתיות על דרך הפלפול בנושאי מועדי ישראל.

בהקדמתו לספרו הראשון כותב הרב משה שמואל שפירא את הסיבות המביאות אותו לכתוב ספר זה, ראשית מתנצל שאינו מתיימר להורות ולהבין יותר משקדמו לו, אלא שדברים שעליהם עמל ראוי לו לחוס עליהם ולהעלותם על גבי הכתב. וכך כותב 

על הכרך הראשון קיבל הרב משה שמואל שפירא הסכמה ממורו הרב אליעזר יהודה פינקל ראש ישיבת מיר ובה כתב 

==כרכים==
בין השנים ה'תשס"ג-ה'תשס"ה יצא הספר לאור במהדורה חדשה בת עשרה כרכים בשילוב עם הספר שערי שמועות לפי סדר המסכתות.
* כרך א על מסכת יבמות הודפס בשנת ה'תשס"ג וכולל ל"ו סימנים.
* כרך ב על מסכת כתובות הודפס בשנת ה'תשס"ד וכולל פ"ד סימנים.
* כרך ג על מסכת נדרים הודפס בשנת ה'תשס"ג וכולל נ"ו סימנים.
* כרך ד על מסכת גיטין הודפס בשנת ה'תשס"ג וכולל פ' סימנים.
* כרך ה על מסכת קידושין הודפס בשנת ה'תשס"ד וכולל צ"ה סימנים.
* כרך ו על מסכת בבא קמא הודפס בשנת ה'תשס"ה וכולל קי"א סימנים.
* כרך ז על מסכת בבא מציעא הודפס בשנת ה'תשס"ג וכולל ע"ג סימנים.
* כרך ח על מסכת בבא בתרא הודפס בשנת ה'תשס"ד וכולל פ"ד סימנים.
* כרך ט על מסכת מכות הודפס בשנת ה'תשס"ה וכולל כ"ו סימנים.
* כרך י על סדר מועד וכולל את המסכתות ראש השנה (י"ד סימנים) סוכה (כ"ו סימנים) קונטרס המועדים (ל"ג סימנים) ואת הספר שערי שמועות גם על המסכתות שבת ופסחים.
בשנת תשפ"ב ישיבת שערי שמועות הדפיסו מהדורת צילום של כל הכרכים.

קטגוריה:ספרי הלכה
קטגוריה:שיטת בריסק
קטגוריה:ספרי 1963
סילבסטרה וארלה

סילבסטרה מנואל גונסלווש וארלה (בפורטוגזית: Silvestre Manuel Gonçalves Varela; נולד ב-2 בפברואר 1985 באלמדה, פורטוגל) הוא כדורגלן פורטוגלי המשחק בעמדת הקיצוני בקבוצת פורטו ב' ובנבחרת פורטוגל.

==קריירת קבוצות==
===ספורטינג ליסבון===
וארלה נולד באלמדה, פורטוגל. כתוצר של ספורטינג ליסבון, הושאל לקאסה פיה ולויטוריה סטובאל בשנותיו הראשונות ככדורגלן מקצוען. למרות היותו שחקן קבוע בסגל נבחרת פורטוגל עד גיל 21, לא הצליח וארלה למצוא את מקומו בהרכב הקבוצה הבוגרת של ספורטינג, ובעונת רשם וארלה שתי הופעות בלבד, כאשר נכנס בדקות האחרונות כמחליף.

בתחילת עונת הושאל וארלה לרקראטיבו ולבה מהלה ליגה. לאחר עונה לא מוצלחת של וארלה, וקמפיין מאכזב של רקראטיבו, בו היא סיימה במקום ה-16, 2 נקודות בלבד מירידת ליגה, סיים וארלה את תקופת השאלתו לקבוצה הספרדית וחזר לספורטינג. מיד עם חזרתו, ביוני 2008, נמכר השחקן לאסטרלה דה אמדורה מליגת העל הפורטוגזית.

===פורטו===
עונת הייתה עונת הפריצה של וארלה. בעונה זו הוא כבש 8 שערים ב-32 משחקים בכל המסגרות והרשים במשחקו, למרות זאת ירדה קבוצתו לליגת המשנה, ווארלה עבר בהעברה חופשית לפורטו, אלופת פורטוגל באותה עונה, בה חתם לארבע שנים.

בעונתו הראשונה בפורטו, , כבש וארלה 11 שערים בכל המסגרות והיה במקום השני בטבלת כובשי השערים של הקבוצה, כשמקדים אותו רק רדאמל פלקאו. במרץ 2010 נפצע וארלה בשוקית במהלך אימון, פציעה שהשביתה אותו עד לסיום העונה.

עונה לאחר מכן זכה וארלה עם קבוצתו בטרבל, שכלל זכייה בליגה האירופית. וארלה פתח בהרכב במשחק הגמר בו ניצחה קבוצתו 1-0 את ספורטינג בראגה.

בעונת נפגעה הדומיננטיות של וארלה בהרכב פורטו. אך למרות זאת במשחק חשוב מול מנצ'סטר סיטי בשלב 32 האחרונות שלהליגה האירופית, ב-16 בפברואר 2012, כבש וארלה שער והעלה את קבוצתו ליתרון 0-1, שלא הספיק והמשחק הסתיים בהפסד פורטו 2-1.

ב-24 באוגוסט 2014 הושאל לקבוצה האנגלית וסט ברומיץ' אלביון לעונה אחת. לאחר חצי עונה, ב-20 בינואר 2015 הושאל לפארמה האיטלקית. ב-23 בינואר 2017 חתם בקייסריספור הטורקית.

==נבחרת פורטוגל==
הופעתו הראשונה של וארלה בנבחרת פורטוגל הבוגרת הייתה ב-3 במרץ 2010, במשחק ידידות עם , שהתקיים בקוימברה שבפורטוגל, והסתיים בתוצאה 0-2 לטובת הפורטוגזים. שער הבכורה של וארלה במדים הלאומיים של פורטוגל היה במשחק ידידות נגד , שהסתיים בשוויון 1-1.

וארלה זומן על ידי מאמן נבחרת פורטוגל, פאולו בנטו לסגל הנבחרת ליורו 2012. בשלב הבתים של הטורניר, כבש וארלה את שער הניצחון בדקה ה-88 במשחק נגד , לאחר שנכנס כמחליף לראול מיירלש.

וארלה זומן לסגל פורטוגל למונדיאל 2014. בשלב הבתים כבש וארלה שער שוויון בדקה ה-95 נגד .

==תארים==
===קבוצתיים===
;פורטו
* ליגת העל הפורטוגזית (3) - , , 
* הגביע הפורטוגזי (2) - , 
* הליגה האירופית (1) - 
* הסופר קאפ הפורטוגזי (5) - , , , , 

==קישורים חיצוניים==

==הערות שוליים==

קטגוריה:כדורגלנים פורטוגזים
קטגוריה:חלוצי כדורגל פורטוגזים
קטגוריה:קשרי כדורגל פורטוגזים
קטגוריה:כדורגלני ספורטינג ליסבון
קטגוריה:כדורגלני קאסה פיה
קטגוריה:כדורגלני ויטוריה סטובל
קטגוריה:כדורגלני רקראטיבו ולבה
קטגוריה:כדורגלני אסטרלה דה אמדורה
קטגוריה:כדורגלני פורטו
קטגוריה:כדורגלני וסט ברומיץ' אלביון
קטגוריה:כדורגלני פארמה
קטגוריה:כדורגלני קייסריספור
קטגוריה:כדורגלני בלננסש סאד
קטגוריה:כדורגלני נבחרת פורטוגל
קטגוריה:כדורגלני יורו 2012
קטגוריה:כדורגלני מונדיאל 2014
קטגוריה:פורטוגזים שנולדו ב-1985
אלנתן בן עכבור

אלנתן בן עכבור היה משרי המלך יהויקים.
==אזכורים בתנ"ך==
אלנתן נזכר לראשונה בספר ירמיהו, כעומד בראש משלחת אנשים שנשלחה על ידי המלך יהויקים, לרדוף ולתפוס את הנביא אוריהו בן שמעיהו שנמלט למצרים. אלנתן ואנשיו תפסו את אוריהו והביאו אותו אל המלך, שהוציא אותו להורג. יש הטוענים כי עדות ארכאולוגית למאורע זה נמצאה במכתבי לכיש.

בהמשך הספר נזכר אלנתן כאחד מהשרים שישבו בלשכת הסופר שבבית המלך יהויקים, והקשיבו לדברי מִכׇיְהוּ בן גמריהו בן שפן, אשר הודיע להם על דברי ברוך בן נריה שקרא בבית המקדש את מגילת נבואות ירמיהו. בהמשך הסיפור מובאת המגילה למלך יהויקים שקורע אותה למרות הפצרותיהם של אלנתן, דליהו וגמריהו.

יש המשערים כי אלנתן בן עכבור הוא אלנתן, אביה של נחשתא בת אלנתן, אשת יהויקים ואם בנו יהויכין.

==ראו גם==
*יהודי (דמות מקראית)

==קישורים חיצוניים==
*[http://lib.cet.ac.il/pages/item.asp?item=1030 מי הוא הנביא הנרדף מחרסי לכיש?] אבי ורשבסקי, אתר מט"ח
*[http://tora.us.fm/tnk1/kma/qjrim1/anjim_wmjpxot_byrmyhu.html ניתוחים על מוצאו האפשרי של יהויכין ובהם מוזכר גם מוצאו של אלנתן]
*[http://books.google.co.il/books?id=TQ0tPstRs1oC&pg=PA485&lpg=PA485&dq=%D7%90%D7%9C%D7%A0%D7%AA%D7%9F+%D7%91%D7%9F+%D7%A2%D7%9B%D7%91%D7%95%D7%A8&source=bl&ots=Ph82C_SYZu&sig=ztK_Dh5I8eYvjIzpc8YGNXvrurY&hl=iw&sa=X&ei=_HaEU7-SDcqp4gS5g4GIAQ&ved=0CGEQ6AEwBg#v=onepage&q=%D7%90%D7%9C%D7%A0%D7%AA%D7%9F%20%D7%91%D7%9F%20%D7%A2%D7%9B%D7%91%D7%95%D7%A8&f=false אודות הנזכר במכתבי לכיש ומשמעותם]
* יצחק אבישור ומיכאל הלצר, [http://mikranet.cet.ac.il/pages/printitem.asp?item=13500 השרים העיקריים בחצר המלך ותפקידיהם: על הצבא], אתר מקראנט.
* יעקב אלבוים, [https://www.encyclopedia.com/religion/encyclopedias-almanacs-transcripts-and-maps/elnathan-ben-achbor אלנתן בן עכבור], מתוך ה-Encyclopaedia Judaica;

==הערות שוליים==

קטגוריה:אישים בספר ירמיהו
קטגוריה:יהויקים
צ'ונגראד-צ'נאד

צ'ונגראד-צ'נאד (בהונגרית: Csongrád-Csanád) הוא מחוז בחלקה הדרום-מזרחי של הונגריה. מצפון הוא גובל במחוז יאס-נאג'קון-סולנוק, ממזרח במחוז בקש, מדרום ברומניה ובסרביה וממערב במחוז באץ'-קישקון. בירת המחוז היא סגד.

==גאוגרפיה==
מחוז צ'ונגראד-צ'נאד נמצא כולו במישור ההונגרי הגדול (אלפלד) ונופו מישורי לחלוטין. גובהו מעל פני הים נע בין 78 מטר (הנמוך ביותר בהונגריה) ל-125 מטר. נהר הטיסה חוצה את המחוז מצפון לדרום. בזכות אדמתו הפוריה נחשב המחוז לאזור החקלאי החשוב ביותר של הונגריה. מוצרי החקלאות המפורסמים ביותר של המחוז הם הפפריקה מאזור סגד ובצל הגינה מאזור מאקו. כמחצית ממקורות הגז הטבעי והנפט של הונגריה נמצאים במחוז. במחוז 10 ערים ובסך הכל 60 יישובים. יותר מ-70% מהאוכלוסייה חיים ביישובים עירוניים.

==היסטוריה==
מחוז צ'ונגראד ההיסטורי (בלטינית: Chongradiensis, בגרמנית: Tschongrad), נוסד בתקופת ממלכת הונגריה על ידי אישטוון הראשון, מלך הונגריה. גבולותיו הנוכחיים של המחוז נקבעו ב-1950. למחוז צ'ונגראד ההיסטורי סופחו חבלים ממחוזות צ'נאד (Csanád) וטורונטאל (Torontál) ההיסטוריים. החלקים הנותרים של מחוזות צ'נאד וטורונטאל הועברו לרומניה ויוגוסלביה בעקבות הסכם טריאנון. לאחר הכיבוש העות'מאני, ב-1715, המחוז כמעט ולא היה מאוכלס וצפיפות האוכלוסין בו הגיעה לפחות מ-5 נפשות לקמ"ר. בתחילת המאה ה-18, האזור אוכלס מחדש על ידי מתיישבים הונגרים שהובאו ממחוזות מאוכלסים בצפיפות בצפון ובמערב הממלכה.

==קישורים חיצוניים==

* 
* 

קטגוריה:הונגריה: מחוזות
אליפות וימבלדון 1895

אליפות וימבלדון 1895 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-8 ביולי והסתיימה ב-15 ביולי. תוכנית התחרות כללה תחרויות גברים, תחרויות נשים ותחרויות זוגות גברים. 

==התחרות==
===תחרות הגברים===
וילפריד בדלי, מנצח תחרות הגברים
התחרות נערכה בשני שלבים. בשלב הראשון המתחרים חולקו ל-2 בתים. מנצח השלב הראשון היה עולה להתמודד מול מנצח אליפות וימבלדון 1894 על התואר. לתחרות זו נרשמו 18 טניסאים. בנוסף לטניסאים הבריטיים השתתף בתחרות טניסאי מאוסטרליה. בגמר תחרות הגברים וילפריד בדלי ניצח את וילברפורס איבס האוסטרלי. מכיוון שיהושע פים לא התייצב למשחק הקובע, וילפריד בדלי, ניצח טכנית, וקיבל תואר אלוף.

===תחרות הנשים===
שרלוט קופר, מנצחת תחרות הנשים
בתחרות הנשים השתתפו תשע טניסאיות. שרלוט קופר ניצחה ב-2 מערכות ומכיוון שלוטי דוד לא התייצבה, שרלוט קופר הוכתרה אלופת התחרות.

===תחרות הזוגות===
בתחרות הזוגות השתתפו שישה זוגות שהתחרו על הזכות להתמודד על התואר במשחק נגד האחים בדלי, מנצחי אליפות וימבלדון 1894. הזוג, ארנסט ליואיס הבריטי ווילברפורס איבס האוסטרלי, ניצח בתחרות בין הזוגות המתמודדים. אך הם הפסידו לאחים בלדי ב-4 מערכות. בכך זכו האחים בדלי באליפות, בפעם השנייה ברציפות.

==קישורים חיצוניים==
* [http://www.wimbledon.org/en_GB/index.html האתר הרשמי של אליפות וימבלדון]
* [http://www.wimbledon.com/en_GB/scores/draws/archive/pdfs/1895_MS_A4.pdf תוצאות משחקי גברים]
* [http://www.wimbledon.com/en_GB/scores/draws/archive/1895/MD/r1s1.html תוצאות משחקי זוגות]
* [http://www.wimbledon.com/en_GB/scores/draws/archive/1895/LS/r1s1.html תוצאות משחקי נשים]

קטגוריה:אליפויות וימבלדון

קטגוריה:1895
גיא ביטון

גיא ביטון (נולד בשנת 1973) הוא קצין בצה"ל בדרגת אלוף-משנה. שימש סגן מפקד אוגדת עזה, נציג זרוע היבשה בצבא ארצות הברית, מפקד חטיבת שגיא ומפקד גדס"ר גבעתי.

==שירותו הצבאי==
ביטון התגייס לצה"ל בשנת 1991, ושובץ בגדוד שקד בחטיבת גבעתי. עבר הכשרה כלוחם, קורס מ"כים חי"ר ויצא לקורס קציני חי"ר. לאחר הקורס חזר לגדוד שקד, ומונה למפקד מחלקה ולקח חלק בלחימה בדרום לבנון. לאחר מכן שימש כסגן מפקד פלוגה. בהמשך שימש כמפקד פלוגת מסלול. לאחר מכן מונה למפקד פלוגה רובאית בגדוד. בהמשך שימש כסגן מפקד גדוד רותם. לאחר מכן מונה לקצין אג"ם של חטיבת גבעתי.

בשנת 2005 הועלה לדרגת סא"ל ומונה למפקד גדס"ר גבעתי, אותו הוביל בלחימה ברצועת עזה, ושימש בתפקידו עד שנת 2007. בהמשך שימש מפקד צוות במכללה לפיקוד טקטי. לאחר מכן מונה לקצין המבצעים של פיקוד הדרום בין השנים 2010–2012. באוגוסט 2012 הועלה לדרגת אל"ם ומונה למפקד חטיבת שגיא, ב-11 ביוני 2014 סיים את תפקידו. ביולי 2014 מונה לנציג זרוע היבשה בפיקוד האימונים וההדרכה של צבא ארצות הברית (TRADOC), ושימש בתפקיד עד שנת 2016. בשנת 2016 מונה לסגן מפקד אוגדת עזה, ושימש בתפקיד עד שנת 2017.

ביטון נשוי ואב לשלושה, בעל תואר ראשון מטעם אוניברסיטת בן-גוריון ותואר שני מטעם האוניברסיטה העברית.

==קישורים חיצוניים==

* .
* .
* .
* .

== הערות שוליים ==

קטגוריה:מפקדי חטיבת שגיא
קטגוריה:מפקדי גדודים בחטיבת גבעתי
קטגוריה:אלופי-משנה בצה"ל
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1973
גרביטון (קומיקס)

גרביטון (באנגלית: Graviton, על שם גרביטון) הוא דמות בדיונית של נבל-על המופיעה בחוברות הקומיקס ביקום מארוול קומיקס. דמותו הופיעה לראשונה בחוברת Avengers #158 מאפריל 1977 ונוצרה על ידי הכותב ג'ים שוטר והמאייר סאל בוסימה.

גרביטון הוא האלטר אגו של פרנקלין הול, פיזיקאי קנדי אשר ערך ניסויים בהרי הרוקי. טעות בחישוביו של הול גרמה לתאונה, אשר גרמה לו לתמרן גרביטציה וכבידה. בהתחלה, הול ניסה להסתיר את כוחותיו, אך בהמשך התפתה, תפר תחפושת ואימץ את זהות גרביטון. כאשר גרביטון השתלט על מתקן מחקר ואסר כל קשר לעולם החיצון, אחד מהמדענים שלח אות מצוקה לאוונג'רס. גרביטון הביס את כל חברי האוונג'רס פרט לפנתר השחור, אשר הזעיק את תור. תור הביס אותו, וגרביטון נחשב למת. לאחר מכן, הוא מופיע שוב, אך קיום חייו מהבהב והוא סובל מאמנזיה. כאשר ניסה לחטוף מדענית אשר היו לו רגשות כלפיה, הדבר וחזיז שחור סיכלו את מזימתו, וגרמו לו להתפוצץ. גרביטון הצליח לחזור לחיים, הובס על ידי תור ונכלא בממד חלופי. כאשר חזר, גרביטון ניסה להשתלט על העולם התחתון, והובס על ידי האוונג'רס מהחוף המערבי. גרביטון עזר למפיסטו לנסות להרוג את הביונדר, ולאחר שגייס מספר פושעים כבעלי ברית, הוא מביס את ספיידרמן. לאחר קרב עם ארבעת המופלאים, הוא הובס על ידי ספיידרמן עם כוחותיו הקוסמיים.

לאחר שסולק פעם נוספת לממד חלופי, גרביטון מחולץ על ידי טכנו וברון זמו. הוא תוקף את קבוצות ת'נדרבולטס והאוונג'רס מהאגמים הגדולים, ולמרות ששוכנע על ידי מונסטון להפסיק את מתקפתו, הוא מתעמת עם הקבוצה בסן פרנסיסקו. כשגורש וחזר ממד חלופי נוסף, גרביטון וחייזר בשם מ'ריל יוצאים במטרה לכבוש את כדור הארץ. הוא טובח בקבוצת הגואלים (אך משאיר בודדים בחיים), ולאחר שגילה כי מ'ריל תמרן אותו כדי ליצור פלישת חייזרים, מקריב את עצמו למען העולם. מסיבה לא ידועה, גרביטון הפציע שנית ונכלא בכלא הרפסודה. כאשר אלקטרו מבטל את הגנות הכלא כדי לשחרר את סאורון, גרביטון ברח והובס על ידי האוונג'רס החדשים. למרות שנפגע קשה בראשו וכוחותיו נחלשו, גרביטון פצע את קפטן אמריקה ואת ספיידרמן, וכמעט נהרג על ידי איירון מן בעל כוחות האקסטרמיס. גרביטון נלחם באיירון מן עוד פעם, ונתקל בבנו המרושע של המנהיג. כאשר ארגון A.I.M.{{D}} נחשף לציבור, אנדרו פורסון גייס את גרביטון למועצה העליונה של הארגון כשר המדע. כאשר עצר מהאוונג'רס הסודיים מלהתנקש בחייו של פורסון, גרביטון נתקל בשריונות איירון פטריוט ובענק הירוק.

את דמותו של המדען פרנקלין הול בסדרת הלייב אקשן "סוכני {{SHIELD}}" מגלם השחקן איאן הארט. בגרסה זו הול הוא מדען שנחטף על ידי שותפו לשעבר, איאן קווין, במטרה ליצור כלי נשק המופעל בידי חומר מסתורי בשם גרביטוניום. הול ניסה להשמיד את הגרביטוניום ונשאב לתוכו, וכך מאוחר יותר גם קווין. בעונתה החמישית של הסדרה התמזג הגנרל גלן טאלבוט בגילומו של אדריאן פסדר עם הגרביטוניום, ובכך הפך לגרביטון בצורה מלאה.

== קישורים חיצוניים ==
* [https://www.marvel.com/characters/graviton דף הדמות] באתר הרשמי של מארוול קומיקס
* [https://marvel.fandom.com/wiki/Graviton דף הדמות] בפרויקט פאנדום של מארוול קומיקס

קטגוריה:נבלי על במארוול קומיקס
אהרון סבג

אהרון סבג הוא אלוף-משנה במילואים בצה"ל, שירת כמפקד גדוד צבר וכמפקד חטיבת הבקעה. עוטר בעיטור המופת.

== ביוגרפיה ==
עם גיוסו לצה"ל במסגרת גרעין נח"ל, התנדב לצנחנים לגדוד הנח"ל המוצנח. בצנחנים סבג עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה ואחר כך כמפקד פלוגה בגדוד. בשנת 1973 השתתף במבצע אביב נעורים במסגרת כוח הצנחנים, בפיקוד אמנון ליפקין-שחק, שתקף את בנין מפקדת ארגון החזית העממית בביירות (יעד "גילה"). אף על פי שנפתחה על הכח אש כבדה, והוא סבל מנפגעים, הפעולה הושלמה בהצלחה, והבניין פוצץ על עשרות המחבלים שהיו בו. על גבורתו במבצע עוטר סבג בעיטור המופת. סבג לחם במלחמת יום הכיפורים כמ"פ בגדוד 50, ולאחריה שימש כמפקד פלחה"ן צנחנים. בהמשך לחם במלחמת לבנון הראשונה, ולאחריה שימש כמפקד גדוד צבר, והוביל אותו בלחימה בדרום לבנון. כן שימש מפקדה השני של יחידת מורן בשנים 1985–1986. בשנים 1989-1988 שימש כמפקד חטיבת הבקעה.

בשנת 2020 הקים את עמותת הנח"ל המוצנח.

== הערות שוליים ==

קטגוריה:מפקדי חטיבת הבקעה
קטגוריה:מפקדי פלוגות במלחמת יום הכיפורים
קטגוריה:מעוטרי עיטור המופת
קטגוריה:מפקדי גדודים בחטיבת גבעתי
קטגוריה:מפקדי יחידת מורן
קטגוריה:אלופי-משנה בצה"ל
קטגוריה:ישראלים שנולדו במאה ה-20
קטגוריה:חיילי חיל הרגלים במלחמת יום הכיפורים
קטגוריה:חיילי צה"ל במלחמת לבנון הראשונה
ניר סלומון

ניר סלומון הוא קצין בצה"ל בדרגת אלוף-משנה במילואים, לשעבר ראש מחלקת צי"ד, בעבר פיקד על חטיבת עציון, על גדוד 13 (גדעון), ועל סיירת גולני.

==שירותו הצבאי==
עם גיוסו לצה"ל שובץ בחטיבת גולני. בגולני עבר סלומון הכשרה כלוחם, קורס מ"כים חי"ר ויצא לקורס קציני חי"ר. בהמשך שימש מפקד מחלקה בגדוד 51 ומפקד פלוגה, בהמשך שימש סגן מפקד גדוד 13 ולקח חלק בלחימה בדרום לבנון. לאחר מכן שימש כמפקד סיירת גולני בשנים 2000–2001. ב-2001 הועלה לדרגת סגן-אלוף ומונה למפקד גדוד 13 (גדעון), והוביל אותו בלחימה כנגד הטרור הפלסטיני באינתיפאדה השנייה עד שנת 2003, בהמשך שימש ראש ענף תכנון בזרוע היבשה, ולאחר מכן שימש סגן מפקד חטיבת יהודה. ב-2007 הועלה לדרגת אלוף-משנה ומונה למפקד חטיבת עציון, לאחר סיום תפקידו ב-2009, מונה לסגן מפקד אוגדה 162, ב-2011 מונה לשמש כראש מחלקת צי"ד בחטיבת התקשוב בזרוע היבשה. ביולי 2015 אל"ם סלומון פרש מצה"ל.

== הערות שוליים ==

קטגוריה:מפקדי חטיבת עציון
קטגוריה:מפקדי סיירת גולני
קטגוריה:מפקדי גדודים בחטיבת גולני
קטגוריה:אלופי-משנה בצה"ל
קטגוריה:ישראלים שנולדו במאה ה-20
Ach Gott, vom Himmel sieh darein, רי"ב 2

Ach Gott, vom Himmel sieh darein (בגרמנית: "הו אלוהים שבשמיים, הביטה וראה"), רי"ב 2, קנטטה דתית שהולחנה על ידי יוהאן סבסטיאן באך בשנת 1724, ובוצעה לראשונה ב-18 ביוני 1724, בלייפציג. 

== היסטוריה ==
הקנטטה הולחנה לכבוד יום ראשון השני אחרי חג השילוש, בהתבסס על כוראל אשר חובר על ידי מרטין לותר בשנת 1524 כפרפרזה על פרק י"ב בספר תהילים.

== מבנה הקנטטה ==
הקנטטה הולחנה לשלושה קולות מובילים (אלט, טנור ובס), מקהלה בת 4 קולות, 4 טרומבונים, 2 אבובים, 2 כינורות, ויולה ובאסו קונטינואו.
# מקהלה: Ach Gott, vom Himmel sieh darein קובץ:IMSLP206803-WIMA.9799-BWV2(I)Sco.ogg
# רצ'יטטיב (טנור): Sie lehren eitel falsche List קובץ:IMSLP206804-WIMA.fe47-BWV2(II)Sco.ogg
# אריה (אלט): Tilg, o Gott, die Lehren קובץ:IMSLP206805-WIMA.4cd7-BWV2(III)Sco.ogg
# רצ'יטטיב (בס): Die Armen sind verstört קובץ:IMSLP206806-WIMA.cd28-BWV2(IV)Sco.ogg
# אריה (טנור): Durchs Feuer wird das Silber rein קובץ:IMSLP206807-WIMA.5ba9-BWV2(V)Sco.ogg
# כוראל: Das wollst du, Gott, bewahren rein קובץ:IMSLP206808-WIMA.318c-BWV2(VI)Sco.ogg

==קישורים חיצוניים==

* [http://www.bach-cantatas.com/BWV2.htm פרטי הקנטטה באתר קנטטות באך]
* [http://www.bach-cantatas.com/Texts/BWV2-Heb1.htm טקסט הקנטטה באתר קנטטות באך (בתרגום לעברית)]

קטגוריה:קנטטות מאת יוהאן סבסטיאן באך
אליפות וימבלדון 1896

אליפות וימבלדון 1896 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-13 ביולי והסתיימה ב-21 ביולי. תוכנית התחרות כללה תחרויות גברים, תחרויות נשים ותחרויות זוגות גברים. 

==התחרות==
===תחרות הגברים===
הארולד מהוני, מנצח תחרות הגברים
התחרות נערכה בשני שלבים. בשלב הראשון המתחרים חולקו ל-2 בתים. מנצח השלב הראשון היה עולה להתמודד מול מנצח אליפות וימבלדון 1895 על התואר. לתחרות זו נרשמו 31 טניסאים. בנוסף לטניסאים הבריטיים השתתף בתחרות טניסאי מאוסטרליה וטניסאי אמריקאי. בגמר תחרות הגברים הארולד מהוני ניצח את וילברפורס איבס האוסטרלי. במשחק האליפות וילפריד בדלי (מנצח אליפות וימבלדון 1895) הפסיד למהוני ב-5 מערכות.

===תחרות הנשים===
שרלוט קופר, מנצחת תחרות הנשים
בתחרות הנשים השתתפו שש טניסאיות. אליס פיקרינג ניצחה בתחרות אך הפסידה ב-2 מערכות במשחק על האליפות לשרלוט קופר שהצליחה להגן על התואר מהשנה הקודמת.

===תחרות הזוגות===
בתחרות הזוגות השתתפו 14 זוגות שהתחרו על הזכות להתמודד על התואר במשחק נגד האחים בדלי, מנצחי אליפות וימבלדון 1895. הזוג, רג'ינלד דוהרטי והרולד ניסבט, ניצח בתחרות בין הזוגות המתמודדים. הם הפסידו לאחים בלדי ב-5 מערכות. בכך זכו האחים בדלי באליפות בפעם השלישית ברציפות.

==קישורים חיצוניים==
* [http://www.wimbledon.org/en_GB/index.html האתר הרשמי של אליפות וימבלדון]
* [http://www.wimbledon.com/en_GB/scores/draws/archive/pdfs/1896_MS_A4.pdf תוצאות משחקי גברים]
* [http://www.wimbledon.com/en_GB/scores/draws/archive/1896/MD/r1s1.html תוצאות משחקי זוגות]
* [http://www.wimbledon.com/en_GB/scores/draws/archive/1896/LS/r1s1.html תוצאות משחקי נשים]

קטגוריה:אליפויות וימבלדון

קטגוריה:1896 בספורט
דליהו בן שמעיהו

דְלׇיׇהוּ בן שמעיהו היה משרי המלך יהויקים.
==אזכורים בתנ"ך==
דליהו נזכר בספר ירמיה כאחד מהשרים, אשר ישבו בלשכת הסופר שבבית המלך יהויקים והקשיבו לדברי מִכׇיְהוּ בן גמריהו בן שפן, אשר הודיע להם על דברי ברוך בן נריה, שקרא בבית המקדש את מגילת נבואות ירמיהו. בהמשך הסיפור מובאת המגילה למלך יהויקים, שקורע אותה למרות הפצרותיהם של דליהו, אלנתן וגמריהו.

==ראו גם==
*יהודי (דמות מקראית)

==קישורים חיצוניים==
*[http://lib.cet.ac.il/pages/item.asp?item=14277 ברוך בן נריה הסופר : נתוח מספר פרקים ביוגרפיים בירמיהו - פרק ל"ו] חמ"י גבריהו
*[https://web.archive.org/web/20140527213734/http://www.vbm-torah.org/vtc/0033520.html "ואני כותב על הספר בדיו" או הפחד מפני הנשגב] דוד קמחי

==הערות שוליים==

קטגוריה:אישים בספר ירמיהו
קטגוריה:יהויקים
נצרניים

Rhinecanthus rectangulus
Xanthichthys auromarginatus
Xanthichthys ringens
[[נצרתן זיתני]]
נִצְרָנִיִּים (שם מדעי: Balistidae) היא משפחה במחלקת דגי הגרם. משפחה זו מחולקת ל-12 סוגים ובהם 40 מינים, המצויים בעיקר בימים חמים. יש להם צבעי אזהרה בולטים ושלושה קוצים הדומים בצורתם לנצרה, משם מגיע שמם. רוב מיני הנצרנים חיים במים רדודים.

==סוגים==
*בר-נצרן (Abalistes)
*סוג ומין יחיד אחי-נצרן קווי (Balistapus undulatus)
*נצרן (Balistes)
*נצרתן (Balistoides)
*קרינית (Canthidermis)
*פחמי (Melichthys)
*סוג ומין יחיד פיחון אדום-שן (Odonus niger)
*רב-נצרן (Pseudobalistes)
*פיקסון (Rhinecanthus) - בו פיקסון ים-סופי
*ניצרנית (Sufflamen)
*Xanthichthys
*Xenobalistes

== אנטומיה ==
הנצרניים הם דגים קטנים עד בינוניים בגודלם והגדולים מביניהם מגיעים לאורך מטר. הם מאופיינים במבנה גוף פחוס. עורם של הנצרניים - מכוסה קשקשים גרמיים גדולים וקשים, המשמשים להם הגנה. לדגים הללו יש שני סנפירי גב, שעל אחד מהם יש שלושה קוצים מהם, הקדמי הוא הגדול ביותר. בדרך הכלל, הקוצים מקופלים בתוך שקע המצוי על הגב. לנצרניים יש שיניים חזקות המשמשות לפיצוח טרפם.

== תזונה ==
הנצרניים ניזונים מסרטנים, רכיכות וקיפודי ים, את שלדיהם מפצח בשיניו. מינים מעטים ניזונים מאצות.

== מנגנוני התגוננות==
בשעת סכנה, חודרים דגים אלה לסדק צר בין סלעים ואלמוגים וזוקפים את הקוץ העבה, הנתמך על - ידי שני הקוצים האחרים. הקוץ נתפס בתוך נקיק הסלע ואינו מאפשר לשלוף את הנצרן ממחבואו. בשרם של רבים מבני המשפחה רעיל ואינו אכיל. ייתכן שזו הסיבה שלרבים מהם יש צבעים בולטים לעין, שהם אינם אלא צבעי אזהרה.

== רבייה ==
בתקופת הרבייה הזכר חופר גומה והנקבות מטילות בה את ביציהן. ההטלות נשמרות על ידי הזכר בין יום למספר ימים ואחר כך בוקעות ביצי הדגים לים - הפתוח. בזמן השמירה עלול הזכר להיות תוקפני כלפי מי שמתקרב לביצים. תקופת הרבייה היא בתחילת האביב וסוף הקיץ.

== מיני נצרניים בארץ ישראל ==
12 מינים חיים בחופי ישראל, בעיקר במפרץ אילת:

== קישורים חיצוניים ==

* 
* [https://www.coralworld.co.il/children-reef-kingdom/trigger-fish-genus/ נצרניים] באתר המצפה התת-ימי באילת
* [http://www.sea-star.co.il/home/doc.aspx?mCatID=152&categID=86 אינדקס דגים]
* [http://www.aviv.kotar.co.il/KotarApp/Index/Chapter.aspx?nBookID=46530698&nTocEntryID=46688780 אתר מטח-כותר אביב]

==הערות שוליים==

*
קטגוריה:בעלי חיים שתוארו ב-1810
קטגוריה:טקסונים שתוארו בידי אנטוין ריסו
כיסנאי דואה

כיסנאי דואה (שם מדעי: Petaurus breviceps, מוכר בשם הלועזי ״שוגר גליידר״ - Sugar Glider - דאון הסוכר), הוא יונק כיס הנפוץ במזרח ובצפון אוסטרליה, גינאה החדשה, מספר איים סובבים, וכן טסמניה. הוא נוהג לדאות מעץ לעץ, כשמו, קרומי עור הנמתחים בין ידיו ורגליו, ויכול לדאות עד 50 מטר. הוא פעיל בלילה, מחבב פירות סוכריים ונקטריים (ועל כן מכונה שוגר), ומבלה את מרבית זמנו בצמרות עצים. 

הכיסנאי הוא חיית מחמד אקזוטית פופולרית, אך הסחר בו אינו חוקי בחלק מהמדינות, כולל אוסטרליה וחלקים מארצות הברית. בישראל הסחר בו חוקי.

הכיסנאי דומה מאוד במראהו והתנהגותו לסנאי דואה ורבים מבלבלים ביניהם, אך הם אינם קרובי משפחה מבחינה טקסונומית. זוהי דוגמה לאבולוציה מתכנסת.

==תיאור כללי==
הכיסנאי דומה לסנאי במראהו. אורך גופו, מאפו לזנבו, בין עשרים וארבעה סנטימטרים לשלושים סנטימטרים. הזכרים שוקלים כ-130 גרם והנקבות כ-120 גרם, ולזכרים בלוטות ריח במצח ובחזה. לכיסנאי חמש אצבעות בכל כף רגל, ולכל אחת טופר, פרט לבוהן האצבע האחורי. ברגליו האחוריות, האצבע השנייה והשלישית ממוזגות באופן חלקי, היוצר מין מסרק. לכיסנאי פרווה רכה בגוון אפור-כחלחל; אך נראו פריטים צהובים, חומים או (לעיתים רחוקות) לבקנים. פס שחור יורד מאפו לאמצע גבו. צבע בטנו, גרונו, וחזהו קרם. מאפינו הבולט ביותר הוא הקרום המשתרע מהאצבע החמישית לבוהן הראשון. כאשר רגליו נמתחות החוצה, קרום זה מאפשר לכיסנאי לדאות מרחק ניכר. הם ישנים בקניהם בשעות היום, ובמהלך הלילה הם צדים חרקים ובעלי חוליות קטנים, ואוכלים פירות מתוקים ואת המוהל המתוק של מינים מסוימים של עצי אקליפטוס, שיטה וגומי. השוגר זקוק לסוכר באופן תמידי כדי לשרוד, ולכן הם אוהבים פירות וצוף ושוהים בצמרות העצים.

תוחלת חיים ממוצעת בטבע היא עד 9 שנים. בשבי הוא חי בדרך כלל עד 12 שנים, ותוחלת החיים המקסימלית שדווחה היא 17 שנים.

==תפוצה==
הכיסנאי הוא מין אנדמי לחלקים של אוסטרליה, גינאה החדשה וכמה מאיי אינדונזיה.
המאובנים הראשונים של השוגר נמצאו במערה בוויקטוריה ומתוארכים לפני 15,000 שנה, בזמן תקופת הפלייסטוקן.

הכיסנאים מצויים בכל יער שיש בו מזון מתאים, אך נפוצים יותר ביערות אקליפטוס.

==מבנה חברתי ורבייה==
הכיסנאים הם בעלי חיים חברתיים מאוד. הם חיים בקבוצות משפחתיות או מושבות הכוללים עד שבעה בוגרים, והצעירים, שעוזבים את הקן כשהם יכולים, גרים ביחד ומשתפים פעולה להגן על הטריטוריה שלהם. הזכר הדומיננטי מסמן את הטריטוריה שלו ואת חברי הקבוצה בעזרת רוק וריח המיוצרים על ידי בלוטות הריח. פולשים שאין להם את הריח המתאים יגורשו באלימות. כל מושבה מגנה על שטח של כ-2.5 דונם.

הכיסנאים מתרבים פעם או פעמיים בשנה, בהתאם לתנאי האקלים. נקבת כיסנאי ממליטה שני גורים או לעיתים גור אחד, בכל המלטה. תקופת ההריון נמשכת בין 15 ל-17 ימים, ולאחר מכן זוחל הוולד לכיס אמו להמשך התפתחות. 
הצעירים נשארים בכיס האם כ-60 יום לאחר הלידה, העיניים נפקחות לראשונה סביב 80 יום לאחר הלידה, וצעירים יעזבו את הקן כ-110 ימים לאחר הלידה.

== קישורים חיצוניים ==

*https://web.archive.org/web/20121004062316/http://hilltopanimalhospital.com/sugarglider.htm

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1839
קטגוריה:טקסונים שתוארו בידי ג'ורג' רוברט וטרהאוס
קטגוריה:כיסנאיים
קטגוריה:אוסטרליה: יונקים
קטגוריה:בעלי חיים דואים
דניאל סובשיץ'

דניאל סובשיץ (בקרואטית: Danijel Subašić; נולד ב-27 באוקטובר 1984 בזאדאר, יוגוסלביה) הוא כדורגלן קרואטי המשחק בעמדת השוער בהיידוק ספליט. שיחק בנבחרת קרואטיה וערך במדיה 44 הופעות בינלאומיות.

==קריירת קבוצות==
===זאדר===
סובשיץ' החל את הקריירה המקצועית שלו בקבוצת זאדאר, מעיר הולדתו, בעונת . בעקבות ירידת זאדאר מהליגה הראשונה בקרואטיה, עזבו שחקנים רבים את הקבוצה, ביניהם שוערי הקבוצה. עקב כך הפך סובשיץ' לשוער הראשון של הקבוצה.

===היידוק ספליט===
בקיץ 2008 הושאל סובשיץ' להיידוק ספליט ובאופן מיידי הפך לשוער הראשון של הקבוצה, כאשר הופיע בכל משחקי הליגה של הקבוצה במחצית הראשונה של עונת . במהלך פגרת החורף, הוחלט במועדון להמיר את ההשאלה להעברה, וסובשיץ' נרכש על ידי המועדון. בהמשך העונה המשיך סובשיץ' לאייש את עמדת השוער בהיידוק באופן קבוע.

בעונת , עונתו השנייה של סובשיץ' בהיידוק, הופיע ב-28 משחקי ליגה ושתי הופעות במוקדמות הליגה האירופית, ובנוסף סייע לקבוצתו לזכות בגביע הקרואטי.

בעונת שיחק ב-20 משחקי ליגה. בתחילת חודש נובמבר נפצע בברכו, פציעה שהשביתה אותו למשך חודשיים. בנוסף, באותה עונה העפילה היידוק לליגה האירופית, בה שיחק השוער בכל משחקי הקבוצה, מלבד אלו שבזמן קיומם היה פצוע.

===מונקו===
בחודש ינואר 2012 הצטרף סובשיץ' למונקו מליגת המשנה הצרפתית. עד סיום עונת הופיע ב-17 משחקי ליגה, אשר ב-5 מתוכם שמר על רשת נקייה. את שערו היחיד בקריירה כבש בבעיטה חופשית, שער ניצחון מול בולון במשחק שהסתיים ב-1:2 למונקו. בעונה שלאחר מכן היווה סובשיץ' חלק חשוב בעלייה של מונקו לליגת העל הצרפתית מהמקום הראשון בליגת המשנה, כאשר החמיץ שלושה משחקי ליגה בלבד.

ב-10 באוגוסט 2013 ערך סובשיץ' את הופעתו הראשונה בליגת העל הצרפתית, בניצחון החוץ של מונקו 0-2 את בורדו. בעונת שמר סובשיץ' על רשת נקייה ב-6 משחקי ליגה, מתוך 35. באותה עונה הופיע סובשיץ' בליגה בלבד, כאשר השוער הארגנטינאי סרחיו רומרו שיחק בשאר המסגרות.

===החזרה להיידוק ספליט===
ב-22 בספטמבר 2021 חזר סובשיץ להיידוק ספליט, שנה לאחר ששוחרר ממונקו ונותר ללא קבוצה.

==נבחרת קרואטיה==
קרואטיה}} במהלך [[מונדיאל 2018]]
סובשיץ' ערך את הופעת הבכורה שלו בנבחרת קרואטיה עד גיל 21 ב-1 במרץ 2006, במשחק ידידות נגד דנמרק. בסך הכל לזכותו 6 הופעות בנבחרת הצעירה של קרואטיה, כולל 2 במוקדמות אליפות אירופה עד גיל 21 - 2007.

בשנת 2009 זומן סובשיץ' לראשונה לנבחרת קרואטיה הבוגרת. ב-14 בנובמבר 2009 ערך את הופעת הבכורה שלו בנבחרת הלאומית במשחק ידידות נגד , בו שמר על רשת נקייה וקרואטיה ניצחה 0-5. במאי 2010 הופיע ב-2 משחקי נבחרת נוספים, נגד ו, אשר גם בהם לא ספג.

בשנת 2018 היה שותף להעפלתה הסנסציונית של נבחרת קרואטיה עד לגמר המונדיאל, בו הפסידה בתוצאה 4-2 ל. לאחר המונדיאל פרש מהנבחרת בה סך הכול היו לו 44 הופעות.

==תארים==
===קבוצתיים===
;היידוק ספליט
*הגביע הקרואטי – 
;מונקו
*אליפות הליגה השנייה בצרפת – 
*אליפות צרפת – 2016/2017

==קישורים חיצוניים==

* [https://web.archive.org/web/20140812214850/http://www.asm-fc.com/en/player/danijel-subasic-2204.html פרופיל השחקן] באתר הרשמי של מונקו

קטגוריה:כדורגלנים קרואטים
קטגוריה:שוערי כדורגל קרואטים
קטגוריה:זאדאר: כדורגלנים
קטגוריה:כדורגלני זאדאר
קטגוריה:כדורגלני היידוק ספליט
קטגוריה:כדורגלני מונקו
קטגוריה:כדורגלני נבחרת קרואטיה
קטגוריה:כדורגלני יורו 2012
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:קרואטים שנולדו ב-1984
שמואל קלמי

שמואל קלמי הוא אלוף-משנה במילואים, אשר פיקד על גדוד הסיור של הצנחנים ועל חטיבה 55.
== ביוגרפיה ==
עם גיוסו לצה"ל התנדב לצנחנים ושובץ בגדוד 101. בצנחנים עבר קלמי מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד כמפקד מחלקה ובהמשך שימש כמפקד פלוגה. לאחר מכן שימש קצין אג"ם חטיבת הצנחנים, בכ"ט בנובמבר 2002 מונה למפקדו הראשון של גדוד הסיור של הצנחנים, והוביל אותו בלחימה כנגד הטרור הפלסטיני באינתיפאדה השנייה. לאחר מכן בין השנים 2003–2005 שימש כמפקד בסיס האימונים של חטיבת הצנחנים, וכסגן מפקד החטיבה בשנים 2005–2007 כולל מלחמת לבנון השנייה. לאחר מכן הועלה לדרגת אלוף-משנה ומונה למפקד חטיבה 55, חטיבת צנחנים במילואים. בתפקידו הבא מונה להקים ולפקד על מחלקת הגנה באמ"ץ. 

== לקריאה נוספת ==
* לי ירון, מאמץ הגנתי, במחנה 17 באוקטובר 2013

== קישורים חיצוניים == 
* .
* .
* .
* .

== הערות שוליים ==

 
קטגוריה:מפקדי חטיבה 55
קטגוריה:מפקדי גדודים בחטיבת הצנחנים
קטגוריה:אלופי-משנה בצה"ל
קטגוריה:ישראלים שנולדו במאה ה-20
שמעון אדרי

שמעון אדרי (נולד בשנת 1975) הוא קצין בצה"ל במילואים בדרגת אלוף-משנה. שימש מפקד המרכז לאימונים באש (מא"ש) במל"י, מפקד חטיבה 5, מפקד יחידת דובדבן ונספח צה"ל בדרום קוריאה.

==שירותו הצבאי==
אדרי נולד וגדל בבית שאן. עם גיוסו לצה"ל נובמבר 1993, התנדב ליחידת דובדבן. ביחידה עבר אדרי מסלול הכשרה כלוחם וכמפקד כיתה ויצא לקורס קציני חי"ר. עם סיום הקורס שב ליחידת דובדבן כמפקד צוות, ולקח חלק במבצעים מיוחדים ולחימה כנגד הטרור הפלסטיני בשטחי יהודה ושומרון. בהמשך שימש כמפקד פלגה ביחידה. בשנת 1999 מונה לתפקיד מפקד פלוגת מסלול בגדוד 932 בחטיבת הנח"ל.

באוגוסט 2006 הועלה לדרגת סא"ל ומונה למפקד גדוד 932 (גרניט), בתפקידו שימש עד שנת 2008. לאחר מכן שימש מג"ד במגמת להב בבה"ד 1 עד 2009. בנובמבר 2009 מונה למפקד יחידת דובדבן, ופיקד עליה בין היתר במבצע לעצירת המחבלים אשר ביצעו את הפיגוע באיתמר, אדרי סיים את תפקידו בספטמבר 2012. במהלך 2012 הועלה לדרגת אל"ם ומונה למפקד חטיבה 5, בתפקידו שימש עד שנת 2015. ב-2015 מונה למפקד המרכז לאימונים באש (מא"ש) במל"י. בעקבות תאונת אימונים בה נהרג קצין צה"ל נרשמה לאדרי הערה פיקודית. את תפקידו במל"י סיים באוגוסט 2016.

==קישורים חיצוניים==
* שוש מולא, [http://www.fresh.co.il/vBulletin/showthread.php?t=530355#post3904164 עונת הדובדבנים], ידיעות אחרונות, 02.12.2010, כפי שהועלה באתר פרש.
* לילך שובל, [https://web.archive.org/web/20140802083034/http://www.217.co.il/_Uploads/dbsAttachedFiles/israel.pdf אני שליח של המדינה], ישראל היום, 14.09.2012, עמודים 16-17, כפי שהועלה באתר עמותת דובדבן.
* חנן עמיאור, [https://web.archive.org/web/20151117161209/http://www.217.co.il/_Uploads/dbsAttachedFiles/israel2.pdf דובדבנים לנצח], ישראל היום, 01.07.2011, עמודים 38-43, כפי שהועלה באתר עמותת דובדבן.

== הערות שוליים ==

קטגוריה:מפקדי חטיבה 5
קטגוריה:מפקדי יחידת דובדבן
קטגוריה:מפקדי גדודים בחטיבת הנח"ל
קטגוריה:מפקדי המרכז לאימונים באש
קטגוריה:אלופי-משנה בצה"ל
קטגוריה:נספחים צבאיים ישראלים במדינות אסיה
קטגוריה:בית שאן: אישים
קטגוריה:ישראלים שנולדו ב-1975
כחול הוא הצבע החם ביותר

כחול הוא הצבע החם ביותר (בצרפתית: La Vie d'Adèle : Chapitres 1 et 2 – "החיים של אדל – פרקים 1 ו-2"), הידוע גם כאדל: פרקים 1 & 2, הוא סרט דרמה רומנטית צרפתי משנת 2013 שבוים על ידי עבד-אללטיף קשיש, בכיכובן של אדל אקסרכופולוס ולאה סדו.

בשנת 2013 זכה הסרט פה אחד בפסטיבל קאן בפרס דקל הזהב לסרט הטוב ביותר.
הסרט מבוסס על רומן גרפי צרפתי משנת 2010 בעל אותו השם, שיצא לאור בצפון אמריקה בשנת 2013. הסרט זכה לשבחי ביקורת והיה מועמד לפרס גלובוס זהב לסרט הזר הטוב ביותר ופרס BAFTA לסרט הטוב ביותר בשפה זרה. ב-2014 זכה בפרס לומייר לסרט הטוב ביותר.

==עלילה==
אדל (אדל אקסרכופולוס) היא תלמידת תיכון מופנמת. יום אחד, בעת חציית הכביש היא מבחינה בבחורה בעלת שיער כחול ומתאהבת בה מיד. היא מנהלת מערכת יחסים עם בחור מבית ספרה, שכלפיו אין לה רגשות ובסוף מחליטה להיפרד ממנו. לאחר שאדל חולמת חלום ארוטי על הבחורה בה נתקלה ברחוב, ולאחר שאדל מתנשקת עם אחת הבנות מבית ספרה, היא מתחילה להיות מוטרדת לגבי זהותה המינית. אדל יוצאת עם ידיד הומוסקסואל לבר של הומואים. לאחר זמן מה, אדל עוברת אל בר של לסביות, שם היא מבחינה בבחורה עם השיער הכחול, ששמה אמה (לאה סדו), סטודנטית לאמנות שסיימה את לימודיה. אמה ניגשת אליה ומציגה אותה בפני חברותיה כבת דודתה. לאחר מכן, השתיים הופכות לחברות ומתחילות לבלות יותר זמן אחת עם השנייה. החברות של אדל חושדות שהיא לסבית ומתעמתות איתה. אדל ואמה מבלות במוזיאונים ובפיקניקים בפארק. מאוחר יותר הן מקיימות יחסי מין ונהפכות לבנות זוג.

בשנים הבאות, אדל ואמה מתגוררות יחדיו, אדל מסיימת את בית הספר ומצטרפת לצוות הוראה בבית ספר יסודי מקומי, ואילו אמה ממשיכה את קריירת הציור שלה. אדל לא מרגישה בנוח בקרב חבריה האינטלקטואלים של אמה. אמה מעודדת את אדל לקדם את כישורי הכתיבה שלה, אך אדל אומרת לה שהיא מרגישה נוח ומאושרת שהיא איתה ושאין לה רצון להיות משהו אחר מאשר האדם שהיא הייתה כשהן נפגשו לראשונה.

מורכבויות רגשיות באות לידי ביטוי במערכת היחסים שלהן כאשר אדל מתחילה להרגיש בדידות ובלבול, ומתחילה לשכב עם בחור מהעבודה. כשאמה מגלה זאת היא מתעמתת איתה ומחליטה לסלק אותה בכוח מדירתן, ואדל נשארת שבורת לב ולבדה. הזמן עובר, ולמרות שאדל מוצאת סיפוק בעבודתה כגננת, עצב גדול מתחיל להציף אותה. השתיים נפגשות במסעדה. אדל מספרת לאמה שהיא עדיין רוצה אותה ומאוהבת בה. נראה כי עדיין יש ביניהן משיכה חזקה. הן מתנשקות אך אמה עוצרת את זה ומסבירה שיש לה בת זוג, ליזה, והן מגדלות יחד בת. אמה אמנם סולחת לאדל על בגידתה אך לא אוהבת אותה יותר. אמה מוסיפה שמערכת היחסים שלהן הייתה מיוחדת ושתמיד תהיה לה פינה חמה בלב לאדל. עם עזיבתה של אמה אדל מתמלאת ייאוש.

הסרט מסתיים כשאדל הולכת לתערוכת האמנות של אמה. על הקיר תלוי הציור שאמה ציירה את אדל בעירום. אמה לא מקדישה תשומת לב שלה לאדל, וזאת עוזבת בשקט, לאחר שיחה קצרה עם בחור שפגשה בעבר. הבחור מנסה ללכת אחריה אבל הולך בכיוון הלא נכון, ואדל נראית הולכת משם לעתיד מעורפל.

==קישורים חיצוניים==

* 

* 
* 
* עופר ליברגל [http://srita.net/2013/12/01/la_vie_dadele_mega_review "כחול הוא הצבע החם ביותר", סקירה וניתוח משותף], באתר סריטה, 1 בדצמבר 2013
* 

קטגוריה:סרטי 2013
קטגוריה:סרטי דרמה
קטגוריה:סרטי התבגרות
קטגוריה:סרטים שעוסקים במגדר
קטגוריה:סרטים ארוטיים
קטגוריה:סרטים צרפתיים
קטגוריה:סרטי להט"ב צרפתיים
קטגוריה:זוכי פרס דקל הזהב
קטגוריה:זוכי פרס לומייר
קטגוריה:סרטי דרמה רומנטית
קטגוריה:סרטי לסביות
קטגוריה:סרטים זוכי פרסי איגוד מבקרי הקולנוע של לוס אנג'לס